
R E F E R A T 
privind aprobarea Acordului separat la Acordul de Împrumut, Finanşare şi Program


Municipalitatea intenţionează să implementeze un proiect pilot de sprijin al proprietarilor de clădiri care fie sunt monumente arhitecturale, fie clădiri care fac parte dintr-un ansamblu definit ca un monument arhitectural conform Legii nr.422/2001 privind protejarea monumentelor istorice, modificată şi completată. 


În acest sens a fost înaintat spre aprobare Consiliului Local al Municipiului Timişoara Proiectul de hotărâre privind aprobarea Acordului de Împrumut, Finanţare şi Program încheiat între KfW, Republica România si Municipiul Timisoara, în vederea întocmirii documentaţiei necesare obţinerii autorizării împrumutului de către Comisia de autorizare a împrumuturilor locale.


În conformitate cu prevederile pct. 3.1 din Acordul de Împrumut, Finanţare şi Program, detaliile programului, precum şi bunurile şi serviciile care vor fi finanţate de împrumut şi contribuţia financiară, procedura de plată a împrumutului şi în special dovada ce atestă folosirea sumelor solicitate ca împrumut şi contribuţie financiară în scopurile stipulate şi detaliile referitoare la implementarea programului, se stabilesc de comun acord între Agenţia de Executare a Programului – Municipiul Timişoara şi KfW, printr-un acord separat.



Având în vedere cele de mai sus,

PROPUNEM:

Aprobarea Acordului Separat la Acordul de Împrumut, Finanţare şi Program pentru reabilitarea monumentelor istorice din cartierele istorice ale Timişoarei (Infrastructură municipală Faza II), îmrepună cu anexele care fac parte integrantă din acesta, şi anume:

· Anexa 01: Conceptul Proiectului pentru Reabilitarea Cartierelor Istorice din Timişoara, România din 16 Februarie 2007

· Anexa 01b:
Schiţa necesarului de personal şi costurilor aferente din iunie 2007

· Anexa 01c: Organizarea instituţională

· Anexa 02:
Obiective şi rezultate ale Programului şi premize pentru realizarea lor

· Anexa 03:
Graficul cu termenele

· Anexa 04:
Codul total şi finanţarea

· Anexa 05:
Liniile directoare pentru numirea Consultanţilor în cadrul Cooperării Financiare cu Ţările în curs de Dezvoltare

· Anexa 06:
Liniile Directoare pentru Atribuirea de Contracte de Furnizare de bunuri şi Lucrări în cadrul Cooperării Financiare cu Ţările în curs de Dezvoltare

· Anexa 07:
Procedura de efectuare a plăţilor

· Anexa 08:
Conţinutul şi forma rapoartelor

